2012 m. Lietuvos šachmatų čempionatas

**2012 m. Lietuvos šachmatų čempionatas** – tai 79-asis Lietuvos vyrų ir 65-asis Lietuvos moterų šachmatų čempionatai.

## Lietuvos vyrų šachmatų čempionatas
79-asis Lietuvos vyrų šachmatų čempionatas vyko Vilniuje, viešbutyje „Crowne Plaza Vilnius“ 2012 m. balandžio 21 – balandžio 29 d.

### Dalyviai
Čempionate žaidė 10 žaidėjų. Šeši dalyviai: Tomas Laurušas – rtg. 2369, Emilis Pileckis 2448, Virginijus Dambrauskas 2324, Sigitas Kalvaitis 2252, Mindaugas Beinoras 2353, Tautvydas Vedrickas 2318, į čempionatą pateko pagal 2012 m. Lietuvos šachmatų čempionato pusfinalio nuostatus, užėmę pirmąsias 6 vietas.  Vilniuje 2012. vasario mėn. 19 – 25 d. d. Lietuvos kariuomenės Vilniaus įgulos karininkų "Ramovėje" vykusiose Lietuvos čempionato pusfinalio varžybose. Į čempionatą buvo kviesti 2011 m. Lietuvos šachmatų čempionato prizininkai – DM Šarūnas Šulskis, TM Gediminas Šarakauskas ir TM Vaidas Sakalauskas, bet jie nedalyvavo. Juos pakeitė didmeistriai Aloyzas Kveinys, Vidmantas Mališauskas, FM Simonas Žičkus 2283 ir TM Kęstutis Labeckas. Turnyro reitingo vidurkis – 2371. Galvojimui skirtas laikas kiekvienam: 90 min./40 ėjimų + 30 min. iki partijos pabaigos, pridedant 30 sek. po kiekvieno padaryto ėjimo.

### Čempionato eiga

#### Po keturių ratų

Po keturių ratų vienvaldžiu čempionato lyderiu buvo Aloyzas Kveinys, surinkęs 3 taškus iš 4 galimų (+2, = 2, – 0). Pustaškiu atsilikę, sekė 4 dalyviai: Tautvydas Vedrickas, Kęstutis Labeckas, Emilis Pileckis ir Vidmantas Mališauskas.

#### Po šešių ratų

Po 6 ratų lyderių grupė pagausėjo iki trijų. DM A. Kveinys, pastarasias dvi partijas baigė lygiosiomis ir tai leido jį pavyti E. Pileckiui bei DM V. Mališauskui, paskutinėj atkarpoje surinkusiems po 1,5 taško iš 2 galimų. Visi trys turėjo po 4 taškus. Ketvirtoje vietoje stovėjo Mindaugas Beinoras (3,5 taško), penktoje – šeštoje – T. Vedrickas ir K. Labeckas, turėję po 3 taškus.

#### Po septynių ratų

Po 7 rato vienvaldžiu lyderiu tapo DMV. Mališauskas, laimėjęs baltaisiais prieš Kęstutį Labecką. Tuo tarpu A. Kveinys juodaisiais baigė lygiosiomis su V. Dambrausku, o E. Pileckis, žaidęs baltosiomis figūromis pralaimėjo T. Laurušui. Tad lyderiaujanti grupė atrodė taip: 1. V. Mališauskas (5 tšk.), 2. A. Kveinys (4,5 tšk.), 3-4 v. E. Pileckis ir M. Beinoras (po 4 tšk.)

#### Likus ratui

Likus paskutiniam ratui, turnyre pirmavo didmeistriai V. Mališauskas ir A. Kveinys, surinkę po 5,5 taško iš 8 galimų. Į prizininkus taikėsi dar trys žaidėjai: M. Beinoras, E. Pileckis ir T. Vedrickas, surinkę po 4,5 taško.

#### Paskutinis ratas

Paskutiniame rate vilnietis DM Aloyzas Kveinys juodosiomis figūromis nugalėjo Tautvydą Vedricką ir ši pergalė jam užtikrino 2012 m. Lietuvos čempiono titulą (6,5 tšk.) ir čempionato aukso medalį, kuris jam buvo ketvirtas. Tuo tarpu kitas vilnietis didmeistris Vidmantas Mališauskas, žaisdamas baltosiomis figūromis, baigė lygiosiomis su FM Simonu Žičkumi bei, surinkęs 6 taškus, tenkinosi sidabro medaliu. Klaipėdietis TM Mindaugas Beinoras juodosiomis figūromis, įveikęs kitą konkurentą į medalius TM Emilį Pileckį ir, surinkęs 5,5 taško, iškovojo bronzos medalį.

### Vyrų čempionato lentelė

2012 m. Lietuvos vyrų šachmatų čempionato partijos 

## Lietuvos moterų šachmatų čempionatas
65-asis Lietuvos moterų šachmatų čempionatas vyko viešbutyje „Crowne Plaza Vilnius“ Vilniuje, 2012 m. vasario 24 – vasario 29 d.
Jame šveicariškąja sistema (8 ratai) žaidė 22 šachmatininkės.
Iš 2011 m..Lietuvos moterų šachmatų čempionato prizininkių nedalyvavo tik čempionė Živilė Šarakauskienė, Galvojimui skirtas laikas kiekvienai: 90 min./40 ėjimų + 30 min. iki partijos pabaigos, + 30 sek. po kiekvieno padaryto ėjimo. Per 6 dienas šveicariškąja sistema buvo sužaisti 8 ratai, tad dvi dienas teko žaisti po du ratus. Turnyro vidutinis reitingas – 1858.

### Moterų čempionato eiga

#### Po keturių ratų
Po keturių ratų turnyre buvo trys lyderės: vilnietė MFM Vesta Kalvytė, šiaulietė DM Deimantė Daulytė ir Kristina Apanavičiūtė iš Kauno r., surinkusios po 3,5 taško iš 4 galimų. Pustaškiu nuo jų buvo atsilikusi vilnietė Marina Mališauskienė. Po jos sekė penkių šachmatininkių, surinkusių po 2,5 taško, būrelis.

#### Po šešerių ratų
Po šešerių ratų lyderių būrelis sumažėjo iki dviejų: V. Kalvytės ir D,. Daulytės, turinčių po 5,5 taško. Jų persekiotojos: Jovita Žiogaitė ir Giedrė Vanagaitė buvo atsilikusios 1,5 taško ir turėjo po 4 taškus. Pustaškiu nuo jų sekė dar penkios šachmatininkės. 
#### Likus vienam ratui
Prieš paskutinį ratą vienvalde lydere tapo šiaulietė MDM D. Daulytė 7-ame rate baltosiomis figūromis įveikusi G. Vanagaitę ir, surinkusi 6,5 taško iš 7 galimų. Tuo tarpu kita, buvusi lyderė, V. Kalvytė baltosiomis figūromis baigė lygiosiomis su Jovita Žiogaite ir, surinkusi 6 taškus, turnyrinėje lentelėje buvo antra. Pasiekusi pergalę prieš R. Zykienę, po dviejų iš eilės nesėkmių į trečiąją vietą vėl iškopė Kristina Apanavičiūtė iš Kauno rajono. Tiesa trečiąją vietą su ja dalinosi trys vilnietės: J. Žiogaitė, S. Zaksaitė ir G. Paulauskaitė. Visos jos turėjo po 4,5 taško  ir vilčių iškovoti bronzos medalį.

#### Paskutinis ratas
Paskutiniame rate lyderės žaidė juodosiomis figūromis ir baigė savo partijas taikiai: MDM D. Daulytė su MTM S. Zaksaite, o MFM V. Kalvytė su M. Mališauskiene. Lygiosios suteikė Deimantei Daulytei 1-ąją vietą čempionate (7 taškai iš 8 galimų) ir aukso medalį, o Vestai Kalvytei (6,5 taško) – 2-ąją vietą ir sidabro medalį. Dėl trečiosios vietos vyko bekompromisinės kovos: Gintarė Paulauskaitė baltosiomis figūromis įveikė Kristiną Apanavičiūtę, o Jovita Žiogaitė – Ievą Žalimaitę. ir abi nugalėtojos surinko po 5,5 taško. Tačiau dėl aukštesnių papildomų rodiklių trečioji vieta buvo pripažinta Jovitai Žiogaitei. Gintarė Paulauskaitė liko ketvirta.

### Moterų čempionato lentelė

Pastaba * žaidė b – baltosiomis, j – juodosiomis figūromis.

## Šaltiniai

## Išorinės nuorodos

* Lietuvos šachmatų čempionai - A. Kveinys ir D. Daulytė      
*